b'\n_START_ARTICLE_\nFemfingret akebia\n_START_SECTION_\nBeskrivelse\n_START_PARAGRAPH_\nBarken er f\xc3\xb8rst lysegr\xc3\xb8n og h\xc3\xa5rl\xc3\xb8s. Senere bliver den r\xc3\xb8dbrun med lysebrune korkporer, og til sidst f\xc3\xa5r gamle grene en m\xc3\xb8rkegr\xc3\xa5 bark med hvide korkporer. nopperne er spredtstillede, butte og lysegr\xc3\xb8nne. Bladene er femfingrede med langstilkede og helrandede sm\xc3\xa5blade. Sm\xc3\xa5bladene er ovale med gr\xc3\xa6sgr\xc3\xb8n overside og lysegr\xc3\xb8n underside._NEWLINE_Blomstringen sker i maj, hvor man finder blomsterne siddende i sm\xc3\xa5 klaser fra bladhj\xc3\xb8rnerne. De enkelte blomster er 5-tallige og uregelm\xc3\xa6ssige p\xc3\xa5 den m\xc3\xa5de, at de nederste blomster i klasen er rent hunlige, mens de \xc3\xb8verste er rent hanlige. De hunlige blomster er violetbrune, mens de hanlige er lyser\xc3\xb8de. Frugterne er bl\xc3\xa5lige, tykke b\xc3\xa6lge, der revner ved modenhed og afsl\xc3\xb8rer de mange, slimd\xc3\xa6kkede fr\xc3\xb8._NEWLINE_Rodnettet best\xc3\xa5r af dybtg\xc3\xa5ende og vidt udbredte hovedr\xc3\xb8dder og t\xc3\xa6t forgrenede finr\xc3\xb8dder._NEWLINE__NEWLINE_H\xc3\xb8jde x bredde og \xc3\xa5rlig tilv\xc3\xa6kst: 6,00 x 1,00 m (50 x 15 cm/\xc3\xa5r). I naturen dog ofte betydeligt h\xc3\xb8jere.'